
14 DR 30.11.2005 

 

RANG UNDANG-UNDANG 

 
RANG UNDANG-UNDANG PERBEKALAN 2006 

DAN 
USUL 

ANGGARAN PEMBANGUNAN 2006 

Jawatankuasa 

 

Aturan Urusan Mesyuarat dibacakan bagi menyambung semula pertimbangan 
atas “Rang Undang-undang Perbekalan 2006 dan Anggaran Pembangunan 2006 
dalam Jawatankuasa sebuah-buah Majlis.”  [Hari Kelima belas] 

Majlis bersidang dalam Jawatankuasa. 

[Tuan Yang di-Pertua mempengerusikan Jawatankuasa] 

 

 
Maksud B.44 [Jadual]  
Maksud P.44 [Anggaran Pembangunan 2006]  

Tuan Pengerusi:  Kepala Bekalan B.44 dan Kepala Pembangunan P.44 di 
bawah Kementerian Kebudayaan, Kesenian dan Warisan.  Saya minta Timbalan 
Menteri untuk menyambung jawapannya. 

  

11.08 pagi  

 Timbalan Menteri Kebudayaan, Kesenian dan Warisan [Dato' Wong Kam 
Hoong]:  Terima kasih, Tuan Pengerusi.  Saya merakamkan ucapan terima kasih 
kepada Ahli-ahli Yang Berhormat yang telah memberi pandangan, cadangan dan 
membangkitkan isu-isu mengenai kementerian saya.  Saya akan memberi jawapan ke 
atas soalan-soalan yang dibangkitkan mengikut satu-satu isu atau perkara dengan 
mengambil kira semua pandangan Ahli-ahli Yang Berhormat.  Oleh kerana terdapat isu-
isu yang sama dan berkaitan saya memberi jawapan secara serentak. 

 Pada malam semalam, semuanya bergaya dengan menyampaikan pantun 
semasa perbahasan.  Saya juga memulakan dengan satu pantun, 

 Padi menguning dituai sudah 

  kerja tak henti dari pagi, 

 Syor diterima tangan bertadah, 

  budi baik kekal dikenangi. 

 Berbalik kepada ...  

Beberapa Ahli:  [Menyampuk] Ada lagi?  Ada lagi? 

 Dato' Wong Kam Hoong:  Banyak lagi.  Mengenai soalan daripada Pasir 
Putih iaitu cadangan untuk mewujudkan memorial di peringkat daerah, cadangan Yang 
Berhormat adalah baik dan akan diambil perhatian.  Setakat ini pihak kementerian 
bertumpu kepada penubuhan projek memorial, pustaka peringatan, rumah kelahiran 
tokoh dan galeri-galeri ditubuhkan di negeri-negeri dan di tempat-tempat yang terdapat 
tapak-tapak tokoh kelahiran seperti tempat kelahiran bekas Perdana Menteri 
Allahyarham Tunku Abdul Rahman, Allahyarham Tun Abdul Razak dan Tun Dr. 
Mahathir serta rumah kelahiran Allahyarham Tan Sri P. Ramlee. 

 Tentang aktiviti peringkat negeri dan daerah, beliau meminta satu agensi di 
semua peringkat daerah.  Jumlah aktiviti seni dan budaya di peringkat negeri dan 
daerah untuk setakat bulan ini bagi tahun 2005 ialah 1,105 aktiviti.  Tentang jurulatih di 
peringkat daerah yang tidak mencukupi, saya ingin memaklumkan kepada Ahli Yang 
Berhormat iaitu pada 22 Disember 2005, kementerian ini akan memberi pengiktirafan 
kepada 500 orang penggiat seni yang merupakan kumpulan perintis Kumpulan 
Jurulatih Seni Budaya Negara.  Kumpulan ini terdiri dari ahli-ahli daripada semua negeri 



RANG UNDANG-UNDANG. RANG UNDANG-UNDANG PERBEKALAN 2006 DAN USUL ANGGARAN PEMBANGUNAN 2006 Jawatankuasa. Aturan Urusan Mesyuarat dibacakan bagi menyambung semula pertimbangan atas "Rang Undang-undang Perbekalan 2006 dan Anggaran Pembangunan 2006 dalam Jawatankuasa sebuah-buah Majlis." [Hari Kelima belas] Majlis bersidang dalam Jawatankuasa. [Tuan Yang di-Pertua mempengerusikan Jawatankuasa]. Maksud B.44 [Jadual] Maksud P.44 [Anggaran Pembangunan 2006] Tuan Pengerusi: Kepala Bekalan B.44 dan Kepala Pembangunan P.44 di bawah Kementerian Kebudayaan, Kesenian dan Warisan. Saya minta Timbalan Menteri untuk menyambung jawapannya. 11.08 pagi Timbalan Menteri Kebudayaan, Kesenian dan Warisan [Dato' Wong Kam Hoong]: Terima kasih, Tuan Pengerusi. Saya merakamkan ucapan terima kasih kepada Ahli-ahli Yang Berhormat yang telah memberi pandangan, cadangan dan membangkitkan isu-isu mengenai kementerian saya. Saya akan memberi jawapan ke atas soalan-soalan yang dibangkitkan mengikut satu-satu isu atau perkara dengan mengambil kira semua pandangan Ahli-ahli Yang Berhormat. Oleh kerana terdapat isu- isu yang sama dan berkaitan saya memberi jawapan secara serentak. Pada malam semalam, semuanya bergaya dengan menyampaikan pantun semasa perbahasan. Saya juga memulakan dengan satu pantun, Padi menguning dituai sudah kerja tak henti dari pagi, Syor diterima tangan bertadah, budi baik kekal dikenangi. Berbalik kepada ... Beberapa Ahli: [Menyampuk] Ada lagi? Ada lagi? Dato' Wong Kam Hoong: Banyak lagi. Mengenai soalan daripada Pasir Putih iaitu cadangan untuk mewujudkan memorial di peringkat daerah, cadangan Yang Berhormat adalah baik dan akan diambil perhatian. Setakat ini pihak kementerian bertumpu kepada penubuhan projek memorial, pustaka peringatan, rumah kelahiran tokoh dan galeri-galeri ditubuhkan di negeri-negeri dan di tempat-tempat yang terdapat tapak-tapak tokoh kelahiran seperti tempat kelahiran bekas Perdana Menteri Allahyarham Tunku Abdul Rahman, Allahyarham Tun Abdul Razak dan Tun Dr. Mahathir serta rumah kelahiran Allahyarham Tan Sri P. Ramlee. Tentang aktiviti peringkat negeri dan daerah, beliau meminta satu agensi di semua peringkat daerah. Jumlah aktiviti seni dan budaya di peringkat negeri dan daerah untuk setakat bulan ini bagi tahun 2005 ialah 1,105 aktiviti. Tentang jurulatih di peringkat daerah yang tidak mencukupi, saya ingin memaklumkan kepada Ahli Yang Berhormat iaitu pada 22 Disember 2005, kementerian ini akan memberi pengiktirafan kepada 500 orang penggiat seni yang merupakan kumpulan perintis Kumpulan Jurulatih Seni Budaya Negara. Kumpulan ini terdiri dari ahli-ahli daripada semua negeri.